
116 DR.30.09.13 

 
tetapi, jarang sekali berlaku kerosakan di stadium Kota Bharu. Adakah ini disebabkan oleh 
salah urus pentadbiran stadium di Bukit Jalil berbanding di Kota Bharu? Minta penjelasan. 

 Dato’ Takiyuddin bin Hassan [Kota Bharu]: Terima kasih sahabat saya Yang 
Berhormat Kapar. Untuk saya menyatakan ada salah urus ataupun misconduct di sini 
mungkin di luar kemampuan saya. Akan tetapi pada pandangan saya, keadaan ini berlaku 
mungkin disebabkan kelemahan pengurusan. Salah urus itu mungkin saya tidak begitu 
jelas. Akan tetapi, dari segi kelemahan yang wujud dalam menyelenggarakan kompleks 
sukan ini terutamanya padang bola sepak. 

 Dato’ Othman bin Aziz [Jerlun]: Yang Berhormat Kota Bharu sedikit. Terima 

kasih Yang Berhormat Kota Bharu, Tuan Pengerusi. Saya hendak bertanya Yang 
Berhormat Kota Baharu, adakah Yang Berhormat Kota Bharu sedar atau setuju di stadium 
Kota Bharu itu walaupun ada event, ada games tetapi padang dia susah hendak rosak 
sedikit jika di banding dengan Bukit Jalil kerana rumput yang ditanam di Kota Bharu itu 
adalah jenis paspalum conjugatum atau rumput kerbau. Akan tetapi, di Bukit Jalil ini 
ditanam Bermuda grass yang bila kita tendang bola itu, ia keluar seketul-seketul. Jadi, saya 
hendak minta Yang Berhormat Kota Bharu tolong betulkan, sebagai Exco FAM. 

 Dato’ Takiyuddin bin Hassan [Kota Bharu]: Terima kasih sahabat saya dari 

Jerlun. Beliau orang bola juga ini. Pernah jadi pengurus bola sepak Kedah dan sebagainya. 
Ini satu lagi perkara yang saya senaraikan dalam soalan yang saya hendak kemukakan 
kepada Yang Berhormat Menteri iaitu jenis rumput yang ditanam di padang Kompleks 
Sukan Bukit Jalil ini sebagai mana disebut oleh Yang Berhormat Jerlun itu tadi rumput 
karpet ataupun rumput yang tidak tahan lasak menyebabkan apabila stadium ini digunakan 
untuk program-program yang mungkin menyebabkan kegunaan padang itu untuk diletakkan 
dengan stage dan sebagainya menyebabkan ia rosak. Apabila digunakan untuk perlawanan 
bola sepak, ia mungkin akan lebih teruk lagi terjejas. Jadi, saya setuju sangat dengan Yang 
Berhormat Jerlunlah apa yang dikatakan di situ. 

 Tuan Pengerusi [Datuk Ronald Kiandee]: Ya. Habiskanlah Yang Berhormat. 

Sudah hampir 20 minit sudah Yang Berhormat. 

 Dato’ Takiyuddin bin Hassan [Kota Bharu]: Saya ingin menutup perbahasan 

saya di peringkat ini Tuan Pengerusi dengan mengharapkan supaya kementerian dengan 
saya menyokong RM10 juta ini tambahan ini pastikanlah Kompleks Sukan Bukit Jalil kita ini 
menjadi satu kompleks yang boleh mencapai taraf dunia dengan kerjasama semua pihak. 
Terima kasih. 

 Tuan Pengerusi [Datuk Ronald Kiandee]: Yang Berhormat Titiwangsa. 

 Dato’ Othman bin Azi [Jerlun]: [Bangun] 

 

7.45 mlm. 

 Datuk Johari bin Abdul Ghani [Titiwangsa]: Terima kasih Tuan Pengerusi. Saya 

ingin membahaskan Butiran 030200 - Latihan Kemahiran Institut Kemahiran Belia Negara 
(IKBN). Seperti mana yang kita lihat bahawa pada bajet yang awalnya kerajaan telah 
memperuntukkan sebanyak RM79.7 juta dan tambahan yang diminta di Dewan ini adalah 
sebanyak RM6 juta. Saya ingin tahu, berapa ramaikah belia lepasan SPM yang dapat 
ditempatkan di IKBN-IKBN ini dengan menggunakan bajet RM79.7 juta dan tambahan RM6 
juta ini?  

 Kedua, berapakah jumlah IKBN yang ada pada waktu ini yang dapat 
menempatkan jumlah pelajar yang saya tanyakan pada soalan yang pertama tadi? 

 Ketiga, berapakah kos purata seorang pelajar yang ditanggung oleh kerajaan di 
bawah Institut kemahiran IKBN ini? Bolehkah kerajaan Yang Berhormat Menteri 
melaporkan berapa ramaikah dalam kalangan belia ini ataupun pecahan belia-belia yang 
masuk ke dalam institut kemahiran ini yang terdiri daripada pelajar-pelajar Melayu, Cina dan 
India yang dapat manfaat dalam institut kemahiran ini? 



tetapi, jarang sekali berlaku kerosakan di stadium Kota Bharu. Adakah ini disebabkan oleh salah urus pentadbiran stadium di Bukit Jalil berbanding di Kota Bharu? Minta penjelasan. Dato' Takiyuddin bin Hassan [Kota Bharu]: Terima kasih sahabat saya Yang Berhormat Kapar. Untuk saya menyatakan ada salah urus ataupun misconduct di sini mungkin di luar kemampuan saya. Akan tetapi pada pandangan saya, keadaan ini berlaku mungkin disebabkan kelemahan pengurusan. Salah urus itu mungkin saya tidak begitu jelas. Akan tetapi, dari segi kelemahan yang wujud dalam menyelenggarakan kompleks sukan ini terutamanya padang bola sepak. Dato' Othman bin Aziz [Jerlun]: Yang Berhormat Kota Bharu sedikit. Terima kasih Yang Berhormat Kota Bharu, Tuan Pengerusi. Saya hendak bertanya Yang Berhormat Kota Baharu, adakah Yang Berhormat Kota Bharu sedar atau setuju di stadium Kota Bharu itu walaupun ada event, ada games tetapi padang dia susah hendak rosak sedikit jika di banding dengan Bukit Jalil kerana rumput yang ditanam di Kota Bharu itu adalah jenis paspalum conjugatum atau rumput kerbau. Akan tetapi, di Bukit Jalil ini ditanam Bermuda grass yang bila kita tendang bola itu, ia keluar seketul-seketul. Jadi, saya hendak minta Yang Berhormat Kota Bharu tolong betulkan, sebagai Exco FAM. Dato' Takiyuddin bin Hassan [Kota Bharu]: Terima kasih sahabat saya dari Jerlun. Beliau orang bola juga ini. Pernah jadi pengurus bola sepak Kedah dan sebagainya. Ini satu lagi perkara yang saya senaraikan dalam soalan yang saya hendak kemukakan kepada Yang Berhormat Menteri iaitu jenis rumput yang ditanam di padang Kompleks Sukan Bukit Jalil ini sebagai mana disebut oleh Yang Berhormat Jerlun itu tadi rumput karpet ataupun rumput yang tidak tahan lasak menyebabkan apabila stadium ini digunakan untuk program-program yang mungkin menyebabkan kegunaan padang itu untuk diletakkan dengan stage dan sebagainya menyebabkan ia rosak. Apabila digunakan untuk perlawanan bola sepak, ia mungkin akan lebih teruk lagi terjejas. Jadi, saya setuju sangat dengan Yang Berhormat Jerlunlah apa yang dikatakan di situ. Tuan Pengerusi [Datuk Ronald Kiandee]: Ya. Habiskanlah Yang Berhormat. Sudah hampir 20 minit sudah Yang Berhormat. Dato' Takiyuddin bin Hassan [Kota Bharu]: Saya ingin menutup perbahasan saya di peringkat ini Tuan Pengerusi dengan mengharapkan supaya kementerian dengan saya menyokong RM10 juta ini tambahan ini pastikanlah Kompleks Sukan Bukit Jalil kita ini menjadi satu kompleks yang boleh mencapai taraf dunia dengan kerjasama semua pihak. Terima kasih. Tuan Pengerusi [Datuk Ronald Kiandee]: Yang Berhormat Titiwangsa. Dato' Othman bin Azi [Jerlun]: [Bangun]. 7.45 mlm. Datuk Johari bin Abdul Ghani [Titiwangsa]: Terima kasih Tuan Pengerusi. Saya ingin membahaskan Butiran 030200- Latihan Kemahiran Institut Kemahiran Belia Negara (IKBN). Seperti mana yang kita lihat bahawa pada bajet yang awalnya kerajaan telah memperuntukkan sebanyak RM79.7 juta dan tambahan yang diminta di Dewan ini adalah sebanyak RM6 juta. Saya ingin tahu, berapa ramaikah belia lepasan SPM yang dapat ditempatkan di IKBN-IKBN ini dengan menggunakan bajet RM79.7 juta dan tambahan RM6 juta ini? Kedua, berapakah jumlah IKBN yang ada pada waktu ini yang dapat menempatkan jumlah pelajar yang saya tanyakan pada soalan yang pertama tadi? Ketiga, berapakah kos purata seorang pelajar yang ditanggung oleh kerajaan di bawah Institut kemahiran IKBN ini? Bolehkah kerajaan Yang Berhormat Menteri melaporkan berapa ramaikah dalam kalangan belia ini ataupun pecahan belia-belia yang masuk ke dalam institut kemahiran ini yang terdiri daripada pelajar-pelajar Melayu, Cina dan India yang dapat manfaat dalam institut kemahiran ini?.